Gerzat

Gerzat on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin kahdeksan kilometriä Clermont-Ferrandin kaupungista pohjoiseen ja on Clermont-Ferrandin esikaupunki.

Keskiajalla Gerzatin vanha kaupunki oli muurien ja vallien suojaama, joka koostui yhdeksästä tornista ja kolmesta portista. Samalla paikalla oli ollut roomalaisten castellum. 800-luvulta lähtien kaupunkia ja linnaa hallitsivat Auvergnen kreivit. Linna tuhottiin täydellisesti Ranskan suuren vallankumouksen aikana vuonna 1789. kaupungin muureista on enää jäljellä kellotorniksi kutsuttu Tour de la Barrière sekä toinen torni Tour Sapis.

Gerzatin kirkko rakennettiin noin vuonna 800 ja se on omistettu Saint Bonnetille (623-710), joka oli Clermontin piispa. Nykyinen romaaninen kirkko on peräisin 1200-luvun jälkipuolelta. Château de Sampigny on vuonna 1688 rakennettu linna. Sen rakennutti Pierre de Vernaison, joka oli Ranskan yleinen rahastonhoitaja Riomissa vuosina 1668-1712. Linna on luokiteltu historialliseksi muistomerkiksi. Linna tunnetaan myös nimellä Château du Pibout.

Gastronomia 
Paikallisia erikoisuuksia on täytetystä lampaan vatsasta valmistettu Pansette de Gerzat.

Lähteet

Aiheesta muualla

Puy-de-Dômen kunnat